EKH ไตรมาส 2 กำไรลด 26% เหตุต้นทุน-ค่าใช้จ่ายพุ่ง 
EKH ไตรมาส 2/65 กำไรลด 26% เหลือ 48.75 ลบ. จากปีก่อนกำไร 65.98 ลบ. เหตุต้นทุนกิจการโรงพยาบาล-ค่าใช้จ่ายพุ่งบริหาร ขณะที่งวด 6 เดือนกำไรเพิ่ม 24% แตะ 123.19 ลบ. จากปีก่อนกำไร 99.44 ลบ.
EKH ไตรมาส 2/65 กำไรลด 26% เหลือ 48.75 ลบ. เหตุต้นทุนกิจการโรงพยาบาล-ค่าใช้จ่ายพุ่งบริหาร ขณะที่งวด 6 เดือนกำไรเพิ่ม 24% แตะ 123.19 ลบ.
15 ส.ค. 2565

บริษัท เอกชัยการแพทย์ จำกัด (มหาชน) หรือ EKH รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

ทั้งนี้บริษัทฯ มีรายได้จากกิจการโรงพยาบาล 241.67 ล้านบาท ลดลงร้อยละ 1.57 เทียบกับงวดเดียวกันของปีก่อนซึ่งมี 245.53 ล้านบาท โดยปัจจัยที่ทำให้รายได้ลดลงมาจากการลดลงของผู้เข้ารับบริการตรวจโควิด-19 และเข้าพักรักษาในโรงพยาบาลจากการติดเชื้อโควิด-19 ลดลง
รวมทั้งต้นทุนกิจการโรงพยาบาล (รวมค่าเสื่อมราคาและตัดจำหน่าย) 144.56 ล้านบาท เพิ่มขึ้นร้อยละ 9.27 เทียบกับงวดเดียวกันของปีก่อนซึ่งมี 132.30 ล้านบาท โดยส่วนใหญ่เป็นผลมาจากการเพิ่มขึ้นของยาและเวชภัณฑ์ ค่าแพทย์และค่าล่วงเวลาฝ่ายพยาบาล และค่าบริการแลบ เพื่อรองรับจำนวนผู้เข้ามารับบริการรักษาในโรงพยาบาล และมีค่าใช้จ่ายในการบริหาร (รวมค่าเสื่อมราคาและตัดจำหน่าย) มีจำนวน 41.51 ล้านบาท เพิ่มขึ้นร้อยละ 18.50 เทียบกับงวดเดียวกันของปีก่อนซึ่งมี 35.03 ล้านบาท โดยส่วนใหญ่เป็นผลมาจากการเพิ่มขึ้นของค่าใช้จ่ายการตลาดค่าใช้จ่ายพนักงาน และค่าใช้จ่ายอื่นๆ